Stelvijaus nacionalinis parkas

Stelvijaus nacionalinis parkas (, ) – 1935 m. įkurtas nacionalinis parkas šiaurės rytų Italijoje, Lombardijos ir Trentino-Alto Adidžės regionuose. Arčiausiai parko yra Trento miestas.

Šis nacionalinis parkas ribojasi su Šveicarijos, Adamelo-Brentos ir Adamelo nacionaliniais parkais. Visi jie kartu dengia apie 400 000 hektarų plotą. Paviršiaus altitudė svyruoja nuo 650 iki 3899 m (Ortleso kalnas). Kalnų šlaituose slūgso virš 100 ledynų.

Auga beržai, uosiai, pušys, kėniai, maumedžiai, plyti alpinės pievos. Stelvijaus nacionaliniame parke galima sutikti tokias gyvūnų rūšis kaip gemzė, alpinis ožys, alpinis švilpikas, kilnusis erelis ir kitus.

 Šaltiniai 

Kategorija:Italijos nacionaliniai parkai